Diari Oficial de la Generalitat Valenciana


Sumari del DOGV 8598, del 24-07-2019 (2019/6973)

RESOLUCIÓ de 4 de juliol de 2019, de la Direcció General d'Obres Públiques, Transport i Mobilitat, per la qual es procedeix a la revisió de les tarifes màximes aplicables de l'Estació Terminal d'Autobusos de València.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8598

Data del DOGV
:   24-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/6973


Data del document
:   04-07-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 4 de juliol de 2019, de la Direcció General d'Obres Públiques, Transport i Mobilitat, per la qual es procedeix a la revisió de les tarifes màximes aplicables de l'Estació Terminal d'Autobusos de València.  
 [2019/6973]  
L'Estació Terminal d'Autobusos de València realitza una activitat considerada com a auxiliar del transport per carretera, i està inclosa dins de la política de tarifes que en el sector del transport desenvolupa la Generalitat, a fi d'aconseguir una major adequació entre els ingressos i despeses reals dels serveis.  
L'article 85.5 de la Llei 6/2011, d'1 d'abril, de la Generalitat, de mobilitat de la Comunitat Valenciana, de 4 de juliol, estableix que «els serveis de transport que utilitzen una determinada estació o terminal contribuiran als seus costos de construcció i explotació d'acord amb el que establisca sobre aquest tema el projecte de servei públic assenyalat en el punt anterior. Aquestes quantitats podran ser repercutides en les tarifes de tals serveis o ser objecte de compensació en els termes previstos en la present normativa»  
En aquest sentit, l'Ordre de 15 de novembre de 2005, de la Conselleria d'Infraestructures i Transport, per la qual es modifiquen les tarifes màximes aplicables a l'Estació Terminal d'Autobusos de València i s'estableixen regles per a la seua revisió, regula en l'article 3 un procediment per a la revisió de les tarifes d'aquesta estació, recollint una fórmula polinòmica que permet l'actualització de les tarifes sota determinats paràmetres objectius, i atorga a l'Entitat Pública de Transport Metropolità de València la competència per a dictar la resolució de revisió de tarifes màximes resultants de l'aplicació dels criteris establits en l'article primer de la citada ordre.  
Per aplicació del que es disposa en l'article 72 de la Llei 12/2009, de 23 de desembre, de mesures fiscals, de gestió administrativa i financera, i d'organització de la Generalitat, l'Entitat Pública de Transport Metropolità de València va passar a denominar-se Agència Valenciana de Mobilitat, entitat que va ser suprimida, al seu torn, per la Llei 1/2013, de 21 de maig, de la Generalitat, de mesures de reestructuració i racionalització del sector públic empresarial i fundacional de la Generalitat en el seu article 16.1.  
Finalment, el Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, disposa en l'article 1 que l'Autoritat de Transport Metropolità de València exercirà les competències administratives que procedisquen sobre estacions, terminals i intercanviadors de transport de viatgers per carretera de l'àrea metropolitana, amb subjecció a la normativa aplicable en matèria de transport públic de viatgers.  
Per aplicació de la normativa citada, en virtut de la delegació de competències realitzada a través de l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, en relació amb la disposició addicional primera punt dos, i la disposició transitòria primera del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, resolc:  
  
Primer  
Procedir a la revisió de les tarifes de la concessió per a la gestió de l'Estació Terminal d'Autobusos de València, que passen a ser les següents, IVA inclòs:  
  
1. Cànon d'autobusos. Per entrada o eixida d'un autobús de viatgers, en finalitzar o iniciar el viatge i escala d'autobusos en trànsit:  
  
Interurbà Interés metropolità  
0,32885 - 0,40353 -  
  
2. Cànon de viatgers. Per cada viatger, en els termes de l'Ordre de 15 de novembre de 2005, de la Conselleria d'Infraestructures i Transports.  
  
 Interurbà Interés metropolità  
De 0 a 19 km ? - ? -  
De 20 a 49 km 0,20608 - 0,04697 -  
De 50 a 99 km 0,42166 - ? -  
De 100 a 250 km 0,62235 - ? -  
Més de 250 km 0,64017 - ? -  
  
3. Pels serveis de facturació, regits i administrats per l'estació, per cada paquet facturat 1,34119 ?.  
  
4. Pel servei d'aparcament:  
- Per l'estacionament d'un autobús, entre les 22.00 hores i les 08.00 hores de l'endemà: 9,14707 ?.  
- Per cada hora d'estacionament d'un autobús, entre les 08.00 hores i les 22.00 hores: 1,30981 ?.  
  
Segon  
La citada revisió serà efectiva a partir de la seua publicació en el Diari Oficial de la Generalitat Valenciana i haurà d'establir els corresponents quadres tarifaris de les concessions, a partir d'aquesta data, els cànons de viatgers que són aprovats mitjançant la present resolució.  
  
Contra la present resolució, que no esgota la via administrativa, podrà interposar-se recurs d'alçada davant la Secretaria Autonòmica d'Obres Públiques, Transport i Mobilitat en el termini d'un mes, comptador des de l'endemà de la publicació d'aquesta, d'acord amb el que estableixen l'article 114 i 115 de la Llei 30/1992, de 26 de novembre, de règim jurídic de les administracions públiques i procediment administratiu comú, modificada per la Llei 4/1999, de 13 de gener, sense perjudici de l'exercici de qualsevol altra acció que s'estime oportuna.  
  
  
València, 4 de juliol de 2019. El director general d'Obres Públiques, Transport i Mobilitat: Carlos Domingo Soler.